## KIVITELEZÉSI SZERZŐDÉS

amely létrejött egyrészről:

Név: **Magyar Posta Ingatlankezelő Kft**

Székhely: 1138 Budapest, Dunavirág u. 2-6.

Cégjegyzékszám: 01-09-308328

Adóigazgatási szám: 26217323-2-41

Statisztikai számjel: 26217323-6810-113-01

Pénzforgalmi számlavezető: FHB Kereskedelmi Bank Zártkörűen Működő Részvénytársaság

Pénzforgalmi jelzőszám: 18203332-06037748-40010013

Elektronikus építési napló használatához szükséges naplóügyfél-jele (NÜJ):

mint építtető továbbiakban: **Építtető**

Képviseli:

képviselő elérhetősége:

másrészről:

Név:

Székhely:

Cégjegyzékszám:

Adóigazgatási szám:

Statisztikai számjel:

Pénzforgalmi számlavezető:

Pénzforgalmi jelzőszám:

Elektronikus építési napló használatához szükséges naplóügyfél-jele (NÜJ):

mint kivitelező vállalkozó továbbiakban: **Vállalkozó**

Képviseli:

képviselő elérhetősége:

továbbiakban együtt: **Felek** között jött létre az alábbi feltételekkel, alulírott helyen és időben:

**PREAMBULUM**

Jelen szerződés (a továbbiakban: „**Szerződés**”) az Építtető által 2018. ………………-én megindított, a közbeszerzésekről szóló 2015. évi CXLIII. törvény (a továbbiakban: „**Kbt**.”) 115. § alapján lefolytatott és eredményesen zárult nyílt közbeszerzési eljárás eredményeként jött létre, valamint Vállalkozó 2018. ………………. -én kelt ajánlata alapján készült.

1. **A szerződés tárgya**
	1. Jelen Szerződés alapján Építtető megrendeli, Vállalkozó elvállalja az Építtető részére a „**Kenderes postaépület felújítása”** elnevezésű beruházás keretében a Magyar Posta Zrt. tulajdonában álló, Kenderes 770. helyrajzi számon nyilvántartott, természetben 5331 Kenderes, Szent István út 19. szám alatt található ingatlanon (a továbbiakban: „**Ingatlan**”) található műemléki védettség alatt álló postaépület felújításának (a továbbiakban: „**Műemléki Felújítás**”) kulcsrakész kivitelezési munkáinak elvégzését, a jelen Szerződésben meghatározott egyösszegű vállalkozói átalánydíj ellenében.
	2. Vállalkozó az 1.1. pontban leírt Műemléki Felújítást a jelen Szerződésben meghatározott feltételek és műszaki tartalom, így különösen a jelen Szerződés elválaszthatatlan részét képező … sz. melléklet szerinti, az NRZST Építészműhely Szolgáltató és Kereskedelmi Kft. (1015, Budapest, Széna tér 7. III. em. 10., felelős tervező: Hayde Tibor) által készített és az Építtető által lefolytatott közbeszerzési eljárás keretében Vállalkozó rendelkezésére bocsátott kiviteli tervdokumentáció (a továbbiakban: „**Kiviteli Tervdokumentáció**”), mely tartalmazza az árazatlan költségvetési kiírást is (a továbbiakban: „**Árazatlan Költségvetési Kiírás”**) valamint egyéb kapcsolódó dokumentumok (a továbbiakban együttesen: **Tervdokumentáció)** szerint köteles elvégezni.
	3. A Vállalkozó a jelen Szerződés alapján teljesítendő szolgáltatásokat a mindenkor hatályos jogszabályok rendelkezéseivel összhangban, a vonatkozó szakmai műszaki irányelveknek és a műszaki tudományok általános elvárásainak megfelelően, a magyar nemzeti szabványok szerinti I. osztály szerinti minőségben köteles nyújtani és az Ingatlant a Szerződés műszaki tartalmának - különösen az Építtető által rendelkezésre bocsátott Kiviteli Tervdokumentáció - szakszerű és komplett megvalósításával, rendeltetésszerű és biztonságos használatra alkalmas, üzemkész állapotban Építtető részére átadni, az ezekhez szükséges hatósági engedélyeket beszerezni. A Vállalkozó a Műemléki Felújítás szerződésszerű megvalósítására vállalt kötelezettsége mellett kifejezett kötelezettséget vállal arra, hogy a jótállási, szavatossági kötelezettségeinek eleget tesz.
	4. Felek rögzítik, hogy a Kiviteli Tervdokumentáció és a Vállalkozó által a közbeszerzési eljárás keretében benyújtott és a nyertes ajánlat részét képező árazott költségvetés (a továbbiakban: **Költségvetés**) közötti esetleges ellentmondás esetén a Kiviteli Tervdokumentáció az irányadó.
	5. A Felek a műszaki tartalom szerződésszerű teljesítése tekintetében az Építtető által szolgáltatott, az ajánlati dokumentáció részét képező Kiviteli Tervdokumentációt tekintik irányadónak.
	6. A kivitelezés folyamata során amennyiben bármely Tervdokumentáció, vagy terv kiegészítése, illetve módosítása szükségessé válik, azt Vállalkozó az Építtetővel köteles egyeztetni, és Építtető azt a lehető legrövidebb határidőn, de legfeljebb 5 (öt) munkanapon belül írásban jóváhagyja, vagy elutasítja.
	7. A Vállalkozó kijelenti, hogy a Kiviteli Tervdokumentációt és Árazatlan Költségvetési Kiírást átvette és alaposan áttanulmányozta, ezen dokumentumok szakmai véleménye szerint alkalmasak a Műemléki Felújítás 1.3 pontban foglalt feltételeknek megfelelő megvalósítására. A Vállalkozó kijelenti, hogy a szerződés tárgyát képező Műemléki Felújítás elvégzéséhez szükséges kapacitással, jogosultsággal, szakmai tapasztalattal és ismeretekkel rendelkezik. A Vállalkozó kijelenti, hogy az építési munkaterületet, a helyszíni adottságokat és körülményeket megismerte, a munkák megvalósításához szükséges valamennyi, a teljes szerződéses árat és a teljesítési határidőt befolyásoló információval és dokumentációval rendelkezik, árajánlatát, azaz az árazott Költségvetését ezek figyelembe vételével készítette el.
	8. Vállalkozó kijelenti, hogy az építőipari kivitelezési tevékenység végzésére az épített környezet alakításától és védelméről szóló 1997. évi LXXVIII. törvény (a továbbiakban: „**Étv**.”) valamint az építőipari kivitelezési tevékenységről szóló 191/2009. (IX.15.) Korm. rendelet (a továbbiakban: „**Étvr**.”) szabályai szerint jogosult, ennek megfelelően

- szerepel az építőipari kivitelezők nyilvántartásában, nyilvántartási száma: **…………………...**

- a vállalt kivitelezői tevékenység végzésében közvetlenül, az Étvr. szerint részt vesz;

- a kivitelezési szerződés teljesítése során mindvégig folyamatosan biztosítja a megfelelő szakértelemmel, végzettséggel, jogosultságokkal rendelkező szakembereket. Ez alapján Vállalkozó alkalmazásában áll – munkaviszonyban, vagy munkavégzésre irányuló egyéb jogviszonyban – legalább 1-1 fő, a 266/2013. (VII.11.) Kormányrendelet 1. melléklet szerinti MV-É-M, MV-ÉG és MV-ÉV műszaki vezetői jogosultsággal rendelkező, a felelős műszaki vezetői névjegyzékben szereplő szakember (a továbbiakban: „**Felelős Műszaki Vezető**”); továbbá legalább 1 fő, a 439/2013. (XI. 20.) Korm. rendelet előírásainak megfelelő végzettségű műemléki szakrestaurátor, aki a szerződés teljesítése során farestaurátorként fog közreműködni.

* 1. Felek rögzítik, hogy a kivitelezési munkákra az Étvr., valamint az általános forgalmi adóról szóló 2007. évi CXXVII. (a továbbiakban: ÁFA törvény) törvény 142.§-ának szabályait kell alkalmazni. Az Étvr. és jelen Szerződés 1.1. pontja alapján a jelen Szerződésben foglaltak teljesítése során felek elektronikus építési naplót, vezetnek (továbbiakban: e-építési napló), melyet a munkaterület átadásakor a Vállalkozónak kell megnyitni és a kivitelezési tevékenység befejezésekor (az építési munkaterületről levonulás időpontjának rögzítésével) le kell zárni.
	2. Szerződő felek már ehelyütt rögzítik, hogy Építtetőnek kiemelten fontos érdeke fűződik szerződés tárgyát képező munkák teljes körű elvégzéséhez az 5.1. pontban meghatározott határidőre történő végteljesítéshez, ezért jelen szerződés rendelkezéseit ennek figyelembevételével állapították meg. Vállalkozó a fentieket tudomásul vette, egyúttal kijelenti, hogy a határidőben történő teljesítésre képes, elmulasztásának jelen szerződésben meghatározott, illetve jogszabályon alapuló jogkövetkezményeit pedig kifejezetten vállalja.
	3. A Vállalkozó tudomásul veszi, hogy az Építtető ISO 50001:2011 szabvány szerinti energiairányítási rendszer működtet. Vállalkozó vállalja, hogy a Szerződés tárgyát képező tevékenység ellátása során az energiahatékonysági és energiatudatossági szempontokat minden esetben figyelembe veszi.
1. **Vállalkozói díj**
	1. Jelen Szerződésben, illetve a Szerződés …. számú mellékletét képező Kiviteli Tervdokumentációban, Költségvetésben és „Teljesítési és Pénzügyi Ütemterv” megjelölésű dokumentumban rögzített munkák és feladatok teljes és szerződésszerű elvégzésének vállalkozói díja (a továbbiakban: **Vállalkozói díj**”) mindösszesen:

**……………………….…….. + ÁFA, azaz ………………………….…………. Ft + ÁFA.**

A tárgyi építési munkálatok az ÁFA törvény szerint a **fordított adózás** körébe tartoznak.

2.2 A Vállalkozói Díj a kivitelezés befejezésének határidejére prognosztizált átalánydíj, amely Vállalkozó ajánlata szerinti, az Építtető által elvárt teljes műszaki tartalom megvalósítását biztosító átalányáron került meghatározásra, és tartalmaz a jelen Szerződés szerződésszerű teljesítéséhez szükséges valamennyi anyag- és munkadíjat, a Vállalkozónál felmerülő minden költséget és kiadást, függetlenül attól, hogy az a tételes Költségvetésben szerepel-e. A Vállalkozói Díj tartalmazza minden költségtényező ellenértékét, amelyet a Vállalkozó az Építtetővel szemben érvényesíteni kíván, és amelyek összességükben fedezetet nyújtanak a Szerződés, illetve a Költségvetésben és Teljesítési és Pénzügyi Ütemtervben szereplő munkák első osztályú, teljes körű megvalósítására, és a Tervdokumentációban foglalt feladatok járulékos költségeire is. Minden olyan munkafolyamat melyet a teljes ajánlatkérési dokumentáció tartalmaz, továbbá az ajánlat megnevez része az átalányárnak.

* 1. A Vállalkozói Díj átalánydíj jellegére tekintettel ezen a díjon felül többletmunka (a továbbiakban: „**Többletmunka**”) nem számolható el, pótmunka (a továbbiakban: „**Pótmunka**”) pedig a tartalékkeret terhére számolható el.

A vállalkozói díj teljes körűen tartalmazza különösen, de nem kizárólagosan:

* a Kiviteli Tervdokumentáció szerinti valamennyi szükséges kivitelezési munka költségét, a megvalósítás költségét a jelen szerződés részét képező, csatolt iratokban meghatározott műszaki tartalomra az azokban meghatározott minőségű anyagokkal;
* közvetlen költségeket, ennek keretében az anyagköltséget, a közvetlen gépköltséget a fuvarozási és a rakodási költséggel együtt és az építőipari rezsióradíj alapján számított munkadíjat;
* a fedezetet, ennek keretében a közvetlen költségek között nem szereplő általános költségeket és a tervezett nyereséget (ez utóbbit abban az esetben, amennyiben azt a rezsióradíj nem tartalmazza);
* a megvalósításhoz és üzembe helyezéshez szükséges valamennyi költséget és pótlékot;
* a kötelező mérések költségét (a szerződés teljesítése során felmerülő (kötelező) mérések költsége);
* a jótállási költségeket;
* szükséges üzemi próbák elvégzésének, a kiértékelések, szakvélemények, műbizonylatok költségét az építés időtartama alatt szükségessé váló segédszerkezetek, balesetvédelmi berendezések, védőtető, előtető, kiváltások, világítás létesítésének, előállításának költségét, beleértve a lebontást és elszállítást is;
* Az építéshez szükséges ideiglenes felvonulási energia, gépek, víz és csatorna, telefon ideiglenes hálózatainak kiépítési, elbontási, működtetési/üzemeltetési költségét;
* a kivitelezés alatti közüzemi költségeket
* berendezések, felszerelések beszabályozásának költségét, továbbá az épület összes helyiségében készítendő megvilágítási, érintésvédelmi mérési jegyzőkönyvek készítésének költségeit;
* A gépészeti és elektromos munkák kivitelezésével kapcsolatos költségeket, az említett munkák használatbavételi engedély megszerzéséhez szükséges mindennemű ügyintézésének, próbának, dokumentálásának költségeivel valamint az eljárási díjakkal együtt.
* az eltérő munkarendben folytatott munka, illetve hétvégi munkavégzés összes költségeit, így a jelen szerződés szerint felmerülő valamennyi munkavégzés költségét;
* a durva és finom takarítás költségét; valamint a hulladék elszállítás és kezelés költségét,
* A vagyonvédelmi, tűzvédelmi, számítógépes, strukturált és telefonos hálózatok védőcsövezésének költségét.
* a meglévő ingatlanon, illetve munkaterületen lévő anyagok, eszközök, törmelék stb. elszállítása, további kezelése, kivitelezési munkaterület felszabadítása érdekében szükséges feladatok elvégzésének költségeit, valamint a kivitelezés időtartama alatti külső közterület tisztántartása, közterület használat díját, az esetleges forgalomkorlátozási és egyéb célból felmerülő hatósági díjakat;
* a szerződés teljesítéséhez szükséges további tervdokumentációk, részletrajzok, műhelyrajzok, gyártási rajzok költségeit;
* a tervezői művezetés során építési naplóban, művezetési vázlat, vagy egyéb módon naplóban rögzített tervezői utasítások - kötelező építtetői jóváhagyás utáni – végrehajtásának költségeit;
* az építési-, bontási munkák végzése alkalmával keletkező környezetre veszélyes, és nem veszélyes hulladékok szállítási, ártalmatlanítási, illetve továbbkezelési díját;
* a megvalósulási dokumentáció elkészítését, 2 példány papíralapú, illetőleg 1 példány elektronikus adathordozón rögzített formátumban elkészített, és CD-n átadott megvalósulási dokumentáció készítését szakáganként,
* Az épület energetikai tanúsítványának költségét.
	1. A Felek a tételes Költségvetést a jelen Szerződés teljesítése során felhasznált anyagok és végzett munka egyes tételei ellenértékének megállapíthatósága érdekében, az egyes tételek Építtető általi lemondásának vagy a Felek közös megegyezésével történő módosításának esetére, továbbá a nem vagy nem szerződésszerű teljesítéssel kapcsolatos igények érvényesíthetősége céljára készítik, a tételes Költségvetés megléte azonban nem érinti a Vállalkozói Díj átalánydíj jellegét. Ezért a Vállalkozó nem jogosult a Költségvetésben nem szereplő tételek Vállalkozói Díjon felüli érvényesítésére, kivéve, ha a Költségvetésben nem szereplő tétel Pótmunkának minősül, vagy ha a jelen Szerződés kifejezetten eltérően rendelkezik.
	2. Az Építtető az Étvr. 3. § (2) bekezdés m) pontja alapján ezúton nyilatkozik, hogy a jelen szerződésben meghatározott kivitelezési tevékenység vállalkozói díjának pénzügyi fedezetével rendelkezik.
	3. A Vállalkozó a Vállalkozói Díjat, mint követelést harmadik személy részére kizárólag az Építtető előzetes, írásbeli hozzájárulása alapján engedményezheti.
	4. A Vállalkozói Díj fizetésére vonatkozó további feltételeket a 4. pont tartalmazza. A vállalkozói díj – részteljesítések szerinti - fizetési ütemeit és az ellenszolgáltatás értékeit a szerződés ….. számú melléklete tartalmazza.
1. **Többletmunka és Pótmunka**
	1. Többletmunkának minősül és a Vállalkozó köteles elvégezni minden olyan, a Költségvetésből kimaradt munkatételt:
2. amely a Kivitelezési Tervdokumentációban szerepel; vagy
3. amelyet a Vállalkozó a jelen Szerződés megkötését követően észlel vagy a Vállalkozónak a kellő gondosság és körültekintés esetén észlelnie kellene, és amely a szerződésszerű teljesítéshez illetve az Ingatlan rendeltetésszerű használatához szükséges.

A Többletmunka költsége és az elvégzéshez szükséges idő a jelen Szerződésben meghatározott Vállalkozói Díjat és a teljesítési határidőket nem érinti („vállalkozói kockázat”).

* 1. Pótmunkának minősül a Tervdokumentációban nem szereplő, előre nem látható műszaki szükségességből külön megrendelt munkatétel. Amennyiben ilyen, előre nem látható műszaki szükségességből eredő, különösen egy esetleges tervmódosítás miatt szükségessé váló munka pótmunkának válnak szükségessé, arra vonatkozóan mind a Vállalkozónak, mind az Építtetőnek a javaslatát az építési naplóban kell rögzítenie.
	2. A Vállalkozó az Étvr. 3. § (9) bekezdése illetve a Polgári Törvénykönyvről szóló 2013. évi V. törvény (a továbbiakban: **Ptk.**) 6:244. § (2) bekezdése értelében köteles elvégezni az utólag megrendelt Pótmunkát is a Felek által külön megállapított határidőben, a jelen Szerződésben meghatározott Tartalékkeret terhére kerül elszámolásra.
	3. A Pótmunka megrendelése esetén, az elszámolás alapját képező ár az alábbi:

A tartalékkeret nyújt fedezetet a műszaki szükségességből esetlegesen felmerülő, az Építtető által írásban elrendelt pótmunkákra. A tartalékkeret kizárólag az építési beruházás teljesítéséhez, a rendeltetésszerű és biztonságos használatához szükséges munkák ellenértékének elszámolására használható fel. Az Építtetőt a tartalékkeret felett kizárólagos rendelkezési jog illeti meg. A pótmunka elszámolása tételesen történik, a műszaki ellenőr által felmérési naplóban igazolt mennyiségekkel, az Építtető által előzetesen elfogadott egységárakon. Amennyiben a Vállalkozó által az ajánlat részeként benyújtott árazott költségvetés tartalmaz egységárat az elrendelt pótmunkára, úgy az elszámolás ezen az egységáron történik. Amennyiben a költségvetésben nincs vonatkozó ár az adott munkára, úgy a Vállalkozónak egységárelemzést kell készítenie és az Építtetővel jóváhagyatnia. A Vállalkozó az elfogadott és elvégzett pótmunkák ellenértékét a végszámlában tüntetheti fel.

3.6 Az Építtető tájékoztatja a Vállalkozót, hogy a Pótmunkák finanszírozását legfeljebb a teljes nettó Vállalkozói Díj 5 %-áig, azaz öt százalékáig tudja vállalni (a továbbiakban: **Tartalékkeret**). Vállalkozó a Tartalékkeret felhasználásáról köteles az Építtetőt – a módosított Költségvetésben és Teljesítési és Pénzügyi Ütemtervben a Pótmunkák és díjazásuk külön feltüntetése útján – folyamatosan tájékoztatni, továbbá a Tartalékkeret kimerülésére az azt elérő Pótmunka megrendelése előtt köteles az Építtetőt külön írásban figyelmeztetni.

1. **Fizetési feltételek**
	1. Építtető a tartalékkeret nélküli nettó Vállalkozói Díj 5%-ának megfelelő összegű előleget biztosít legkésőbb az építési munkaterület átadását követő 15 napon belül. Vállalkozó a számláján jóváírt előleg összegéről 15 napon belül köteles az Építtető részére előlegszámlát kibocsátani. Az előleggel a Vállalkozó a végszámlájában köteles elszámolni.
	2. Felek megállapodnak, hogy az 1. pontban foglalt Műemléki Felújítási teljesítésének elszámolása négy fizetési ütemben, azaz az I., II. és III. ütem részszámlázás keretében, a IV. fizetési ütem végelszámolásként az …. számú melléklet szerinti Teljesítési és Pénzügyi Ütemtervben nevű dokumentumnak megfelelően történik. Az előleg és a részszámlák alapján történő kifizetések összértéke nem lehet kevesebb a szerződés általános forgalmi adó nélkül számított értékének 70%-ánál.
	3. Az adott ütemhez tartozó munkák hiánytalan és a jelen Szerződésben kikötött minőségben történő elvégzésének a Műszaki Ellenőr által történt igazolása esetén az Építtető az adott ütemhez tartozó teljesítéséről részteljesítési igazolást (a továbbiakban: **Részteljesítési Igazolás**) állít ki Vállalkozó részére, amelyben az adott ütemhez tartozó vállalkozói díjrészlet jóváhagyott összegét is feltünteti. Az Étvr. 7. § (2) bekezdés i) pontja értelmében az Építtető a Részteljesítési Igazolást a kézhezvételétől számított legfeljebb 15 (Tizenöt) naptári napon belül – a Vállalkozó 5.4 pontban foglalt kötelezettsége teljesítésének feltételével – megküldi a Vállalkozó részére. A Részteljesítési Igazolás kiállítása nem mentesíti a Vállalkozót a rejtett vagy később felismerhető hibák vagy hiányosságok miatti szavatossági, jótállási felelősség illetve kártérítési felelősség alól, és nem jelenti a részteljesítés átvételét, illetve nem teszi a szolgáltatást oszthatóvá.
	4. Amennyiben a Műszaki Ellenőr minőségi, illetve mennyiségi kifogásokat emelt, az Építtető a Részteljesítés Igazolás kiállítását megtagadhatja. Amennyiben a Műszaki Ellenőr a továbbépítést és a későbbi rendeltetésszerű használatot nem akadályozó kisebb hibákat illetve hiányosságokat állapított meg, az Építtető ebben az esetben is kiállíthatja a Részteljesítési Igazolást, amelyben fel kell tüntetni az észlelt hibákat illetve hiányosságokat, azok kijavítási határidejét és az adott ütemhez tartozó vállalkozói díjrészlet jóváhagyott összegét, továbbá a Teljesítési és Pénzügyi Ütemtervet ennek megfelelően módosítani kell.
	5. A Részteljesítési Igazolás alapján a Vállalkozó jogosult a részteljesítés jóváhagyott összegéről az Építtető felé részszámlát (a továbbiakban: „**Résszámla**”) kiállítani. Vállalkozó szavatol azért, hogy az általa kiállított Részszámla megfeleljen a vonatkozó jogszabályoknak. A Vállalkozó ezzel egyidejűleg köteles a Teljesítési és Pénzügyi Ütemtervet aktualizálni. A Részteljesítési Igazolás és aktualizált Teljesítési és Pénzügyi Ütemterv a Vállalkozó által kiállított Részszámla elválaszthatatlan mellékletét képezi. Az Étvr. 12. § (2) bekezdés l) pontja értelmében a Részteljesítési Igazolás, az aktualizált Teljesítési és Pénzügyi Ütemterv és a Részszámla egy példányát a Vállalkozó megküldi az Építtető részére.
	6. A végteljesítés (IV. ütem) elszámolás: A végszámla benyújtására Vállalkozó a 7.4.2 pont szerinti sikeres műszaki átadás-átvételi eljárást követően Építtető által kiállított … számú melléklet szerinti teljesítésigazolás alapján jogosult. Vállalkozó köteles számláját a teljesítésigazolást követően haladéktalanul, de legkésőbb 3 (három) napon belül kiállítani.
	7. Felek rögzítik, hogy jelen szerződés tárgya szerinti szolgáltatás a 2007. évi CXXVII. törvény (ÁFA tv.) szerinti fordított adózás hatálya alá tartozik.

A fordított adófizetési kötelezettségre tekintettel Vállalkozó olyan számla kiállítására köteles, amelyben áthárított adó, illetőleg az ÁFA tv. 83. §-ban meghatározott százalékérték nem szerepel.

* 1. Építtető kijelenti, hogy belföldön nyilvántartásba vett adóalany, és nincs olyan, az ÁFA törvényben szabályozott jogállása, amelynek alapján tőle adó fizetése ne lenne követelhető.
	2. Vállalkozó tudomásul veszi, hogy az igazolás kiadására kizárólag a szerződés 12.1. pontjában feltüntetett személyek jogosultak.
	3. A számlák Építtető által történő befogadásának és kifizethetőségének – az ÁFA törvény, illetve egyéb jogszabályok által meghatározott tartalmi előírásoknak való megfelelésen túlmenően – feltétele, hogy Vállalkozó a számlákon kötelezően feltüntesse:
* Jelen szerződés azonosítószámát;
* Jelen szerződés megrendelés (SAP) számát;
* adott fizetési ütem megjelölését;
* „fordított adózás” közleményt;
* Alvállalkozó igénybevétele esetén az ellenszolgáltatást Vállalkozót (mint fővállalkozót) és alvállalkozót/alvállalkozókat megillető bontásban kell feltüntetni valamennyi számla esetében.
	1. A Szerződés teljesítése érdekében igénybevett alvállalkozók esetén a végszámla kifizetésének feltétele az Étv. 39/A. § (6) bekezdése szerinti alvállalkozói kifizetés és annak igazolása, azaz Vállalkozó a szerződésben foglalt kötelezettsége maradéktalan teljesítéséről benyújtott végszámla teljes körű kiegyenlítésére csak akkor jogosult, ha a kötelezettsége teljesítésében részt vevő alvállalkozó kivitelezők követelésének kiegyenlítését hiánytalanul igazolja, függetlenül azok fizetési határidejétől. Az alvállalkozó igénybevételéről Vállalkozónak a szerződés … számú mellékletének mintája szerinti nyilatkozatot (ATNy) kell kiállítania legkésőbb a Szerződésben foglalt feladatok elvégzésének teljesítésigazolásáig. Az alvállalkozó igénybevételéről szóló nyilatkozat benyújtása a szerződéses feladatokról szóló teljesítésigazolás kiállításának feltétele.

Az alvállalkozó kifizetését igazoló dokumentumot Építtető 4.16 pontban megjelölt számlaküldési címére kell benyújtani a végteljesítés elszámolásához kiállított számla mellékleteként. Igazolás hiányában Építtető a számla ellenértékét kifizetni nem jogosult.

Vállalkozó az igénybevett alvállalkozókra vonatkozóan teljeskörű nyilatkozattételre köteles a 7.2.3 pontban foglaltak szerint. Amennyiben Vállalkozó nem vett igénybe alvállalkozót, úgy az erről szóló tartalmú nyilatkozatot kell benyújtania.

* 1. A számlák kötelező mellékletei:
* Az adott ütemhez tartozó munkafázisok elvégzését igazoló a Műszaki Ellenőr(ök) aláírását is tartalmazó, jelen szerződés … számú melléklete szerinti „Teljesítésigazolás” – valamennyi számla esetén;
* Vállalkozó 12.2 pontban rögzített kapcsolattartója által kiállított, eredeti aláírást tartalmazó a szerződés … számú melléklete alapján kiállított Vállalkozói nyilatkozat alvállalkozói teljesítményről (ATNy) - 4.11 pontra tekintettel valamennyi számla esetén;
* Az elvégzett munkák tételes költségvetése – valamennyi számla esetén;
* A munkafázisok elvégzését igazoló dokumentumok – valamennyi számla esetén;
* Az átadás-átvételi jegyzőkönyv – a végteljesítés elszámolása esetén;
* alvállalkozói díjak átutalásának igazolása, a banki igazolások másolati példánya (*csak alvállalkozó igénybevétele esetén*).
	1. Építtető a szerződés tárgyát képező elvégzett munka ellenértékét minden fizetési ütemben az adott fizetési ütemhez tartozó feladatok teljesítésének igazolása alapján a Vállalkozó által kiállított, befogadható (rész)számla ellenében, az építési beruházások, valamint az építési beruházásokhoz kapcsolódó tervezői és mérnöki szolgáltatások közbeszerzésének részletes szabályairól szóló 322/2015. (X. 30.) Korm. rendelet 32/A.§-ban és 32/B. §-ban foglalt rendelkezések szerint átutalással fizeti meg. Amennyiben a számla tartalmi, illetve formai okokból nem befogadható a fizetési határidő a befogadható számla beérkezésének napjától számítódik. Annak érdekében, hogy a számla beérkezési időpontja ne képezze felek között vita tárgyát, a számlát lehetőleg az átvételt hitelesen bizonyító módon, esetleg személyesen kell benyújtani. Felek igazolt átadásnak tekintik kifejezetten az Építtető 4.16. pont szerinti számlakézbesítés címére tértivevényes küldeményként, ajánlott levél, illetve futár útján történő kézbesítéseket.

Építtető számára jelen szerződésben rögzített fizetési határidő a befogadható számla tényleges (igazolt) kézhezvételének időpontjától számítódik, függetlenül a számlán feltüntetett fizetési határidőtől.

* 1. Építtető a számlák ellenértékét a Vállalkozó **………………...**banknál vezetett **………………………..** számú pénzforgalmi számlájára történő átutalással egyenlíti ki.

Vállalkozó benyújtott számláján a kedvezményezett pénzforgalmi számlaszámot kizárólag jelen pontban foglaltakra tekintettel tüntetheti fel. Egyebekben, illetve a jelen pontban megadott pénzforgalmi számla módosításának esetére Vállalkozó tudomásul veszi, hogy Építtető belföldi illetőségű jogosulttal szemben fennálló fizetési kötelezettségét csak cégnyilvántartásban szereplő belföldi pénzforgalmi számlára teljesíti.

* 1. A számlákon az Építtető mint „vevő” feltüntetendő (név és cím) adatai:

 Magyar Posta Ingatlankezelő Kft.

 1138 Budapest,

 Dunavirág u. 2-6.

* 1. A számlák benyújtásának helye:

 Magyar Posta Ingatlankezelő Kft.

 1138 Budapest,

 Dunavirág u. 2-6.

Vállalkozó fenti számlabenyújtási címen kívüli minden számlabenyújtása a Vállalkozó felelősségi körébe tartozik. Amennyiben a Vállalkozó által kiállított számla nem Építtető számlabenyújtási címére kerül feladásra/kézbesítésre/átadásra, úgy a fizetési határidő a számlabenyújtási késedelem idejével (azaz a jelen pont szerinti számlázási címhez történő iktatásba vételig eltelt idővel) meghosszabbodik. Vállalkozó tudomásul veszi, hogy Építtetőt a késedelmes számlafizetéshez fűződő jogkövetkezmény (késedelmi kamat) csak a jelen pont szerinti számlabenyújtási címen történő benyújtás/beérkezés esetén terheli. Építtető számlabenyújtási címén kívüli minden számlabenyújtása Vállalkozó felelősségi körébe tartozik.

* 1. Amennyiben a számlák nem befogadhatóak, tartalmi, illetve vagy formai okból nem megfelelőek (pl. fenti azonosítók, illetve a kötelező melléklet vagy közlemény hiányzik, nem felel meg a vonatkozó jogi szabályozásoknak, a teljesítést igazoló dokumentum hiányzik, a számla nem tartalmaz valamely kötelezően előírt adatot, vagy azt Vállalkozó nem a 4.16 pont szerinti címre nyújtja be), Építtető a számlákat nem fogadja be és a fizetési határidő a befogadható számla igazolt beérkezésétől számítódik.
	2. Felek kizárják a Ptk. 6:245. § (3) bekezdésének és a 6:389. § (2) bekezdésének alkalmazását.
	3. Vállalkozó az ellenszolgáltatás engedményezésére és követelései zálogba adására, továbbá esetleges – Építtető felé fennálló - tartozásai átvállalására vonatkozó megállapodást aláírni kizárólag Építtető előzetes írásbeli jóváhagyásával jogosult.
1. **Teljesítés határideje**
	1. Vállalkozó a szerződés 1. pontjában rögzített feladatokat az … számú melléklet szerinti Teljesítési és Pénzügyi ütemterv nevű dokumentum alapján történő ütemezés szerint köteles legkésőbb **2018. november 30-ig** elvégezni azzal, hogy ezen időpontig (a továbbiakban: „**végteljesítési határidő**”) a szerződés tárgyát a 7.4.3. pontban előírtaknak megfelelően sikeres műszaki átadás-átvételi eljárásban kell átadni. A Felek a 9.2.1 pontnak megfelelően rögzítik, hogy a végteljesítési határidő (2018. november 30.) és a Teljesítési és Pénzügyi ütemtervben rögzített határidők késedelmi kötbérterhes határidők.
	2. A kivitelezési munkák ütemezésére vonatkozó főbb határidők a következők:
2. Műszaki átadás-átvétel kezdete: 2018. november 30.
3. Átadás-átvétel befejezése, építési napló lezárása és birtokbaadás (a kivitelezés befejezése, egyben az): 2018. november 30.
	1. Építtető az 1.10. pontban foglaltaknak megfelelően és a Ptk. 6:143. § (2) bekezdésére is figyelemmel kijelenti, hogy a jelen pontban meghatározott véghatáridőben történő teljesítéshez kiemelten fontos érdeke fűződik, ezért felhívja a Vállalkozó figyelmét a határidő szigorú betartására. Vállalkozó a fentieket tudomásul vette.
	2. Az előírt végteljesítési határidő reális teljesítésének alátámasztására Vállalkozó a szerződéskötést követő 5 (öt) napon belül köteles Teljesítési és Pénzügyi ütemtervet készíteni. A Teljesítési és Pénzügyi Ütemterv tartalmazza a kivitelezési folyamat tervezett megvalósítási sorrendjét, technológiai folyamatának és technológiai egymás utániságának, egymásra épülésének megfelelő műszaki-technológiai időütemezését, a százalékos tervezett készültség egyértelmű leolvasási lehetőségével. A megvalósítás időrendje vonatkozásában az ütemterv heti bontásban, a jelen Szerződésben és a Tervdokumentációban meghatározott elvégzendő feladatokra, sorrendi és technológiai folyamat(ok)nak megfelelő, szakágankénti kivitelezési munkák szerinti bontásban készüljön. Vállalkozó az Ütemtervben feltünteti a benyújtani kívánt számlákat, azok tervezett mértékével együtt, a Szerződés 4. pontjában foglaltakkal összhangban.
	3. Amennyiben a Teljesítési és Pénzügyi Ütemterv nem felel meg a jelen Szerződésben, illetve mellékleteiben foglaltaknak azt Építtető visszaküldheti Vállalkozó részére átdolgozás céljából aki, ennek köteles 2 (kettő) napos határidővel eleget tenni. A Teljesítési és Pénzügyi Ütemterv az Építtető általi elfogadást követően a Szerződés … sz. mellékletét képezi.
	4. Építtető előre egyeztetett módon a jelen szerződés 5.1. pontja szerinti véghatáridő előtti teljesítést (előteljesítés) – a pénzügyi ütemezés és a vállalkozási díj változatlanul hagyása mellett, az Építtető legalább 8 nappal korábbi értesítése feltételével – elfogad.
4. **Utó-felülvizsgálat**

Felek megállapodnak abban, hogy a 7.4.4. pont szerinti, szerződésszerű teljesítést rögzítő műszaki átadás-átvételi jegyzőkönyv aláírásának napjától számított egy éven belül utó-felülvizsgálatot tartanak. A felmerült és jegyzőkönyvbe vett hibákat és hiányosságokat Vállalkozó köteles a saját költségén, az utó-felülvizsgálat során felvett jegyzőkönyvben rögzített határidőn belül kiküszöbölni/ kijavítani.

1. **Teljesítés módja**
	1. **Vállalkozó kötelezettségei**
		1. Vállalkozó köteles a Tervdokumentációban meghatározott tartalommal és minőségben, a vállalt befejezési határidőre (5. pont szerinti teljesítési határidő) hiány- és hibamentesen teljesíteni, a hatályos jogszabályokban foglaltak szerinti feladatokat ellátni.
		2. A Vállalkozó köteles a kivitelezési munkákat olyan módon megszervezni, amely biztosítja a gazdaságos és gyors, határidőre történő befejezést. A Vállalkozó a kivitelezési munkákat köteles a Teljesítési és Pénzügyi Ütemtervnek megfelelően folyamatosan végezni, továbbá köteles a saját, az alvállalkozói és az egyéb közreműködői munkáját időben, térben, technológiai, műszaki és egyéb szempontból olyan gondosan megszervezni, hogy minden előre látható akadály késedelem nélkül megszüntethető legyen. Ennek érdekében az Építtető figyelmét ezen akadályokra köteles haladéktalanul felhívni és köteles a vállalkozói érdekkörbe tartozó akadály határidőt nem veszélyeztető, mielőbbi megszüntetésére a szükséges intézkedéseket megtenni. A Vállalkozó egyébként is köteles a jelen Szerződés teljesítése során az Építtetővel együttműködni és minden ésszerű intézkedést megtenni az Építtető szerződésszerű teljesítésének elősegítése érdekében.
		3. Vállalkozó a munkáját a vonatkozó jogszabályok, szabványok, valamint technológiai előírások szerint, I. osztályú minőségben köteles elvégezni. Vállalkozó köteles a vonatkozó jogszabályok szerinti feladatait elvégezni.
		4. A Vállalkozó köteles az építési munkálatokról e-építési naplót vezetni az Étv. tv. 40. § (3) bekezdése és az Étvr. előírásainak megfelelően. A Felek a munkavégzéssel kapcsolatos minden lényeges adatot, körülményt és utasítást az e-építési naplóban kötelesek egymással közölni. Amennyiben a Vállalkozó olyan tényt jegyez be az e-építési naplóba, mely a kivitelezést bármilyen módon nehezíti vagy akadályozza, azt az Építtetővel külön írásban is közölnie kell. Az építési naplóban a Felek az építéssel és szereléssel, az ellenőrzéssel és vizsgálatokkal, az átadás-átvétellel kapcsolatos körülményeket, az egyes munkák végrehajtásának kezdetét és befejezését, az ellenőrzések és vizsgálatok eredményeit, a méréseket, stb. rögzítik.
		5. Vállalkozó köteles felelős műszaki vezető (Név: **………………………………………** nyilvántartási szám: ……………………...) jelenlétét a helyszínen – munkaidőben – folyamatosan biztosítani. A jelen pontban megjelölt személy helyett új személy bevonására csak Építtető előzetes írásos engedélye alapján kerülhet sor azzal, hogy a Vállalkozó csak olyan új személyt vonhat be a szerződés teljesítésébe, akinek bevonása esetén változatlanul megfelel a jelen Szerződés megkötésére lefolytatott közbeszerzési eljárás ajánlatkérési dokumentációjában meghatározott műszaki, szakmai alkalmassági követelményeknek. Az új személy Szerződés teljesítésében történő közreműködését megelőző legalább 5 munkanapon belül a Vállalkozónak az Építtető részére át kell adnia az új személy bemutatását. Az Építtető a bemutatást tartalmazó levél kézhezvételétől számított 2 munkanapon belül írásban értesíti a Vállalkozót az új személy bevonásának engedélyezéséről. Szerződő Felek megállapodnak abban, hogy új személynek a jelen szerződés teljesítésébe történő bevonása – amennyiben arra a jelen pontban rögzített szabályok szerint kerül sor – nem igényel külön szerződésmódosítást.
		6. Vállalkozó köteles az Ingatlanon, illetve munkaterületen lévő anyagok, eszközök, törmelék stb. elszállítására, kivitelezési munkaterület felszabadítása érdekében szükséges feladatok elvégzésére, továbbá a hulladéklerakó jegyek Építtető részére történő átadására.
		7. Vállalkozó köteles a teljesítés során a vonatkozó jogszabályok és szabványok által előírt ellenőrzéseket folyamatosan elvégezni, a megállapított hiányosságokat haladéktalanul megszüntetni. Az intézkedéseket az e-építési naplóban rögzíteni kell. A bizonylatok az e-építési napló mellékletét képezik, ezért azokat fel kell tölteni oda.
		8. Az épületen jelentkező károk észlelése esetén Vállalkozó köteles a szükséges intézkedéseket haladéktalanul megtenni, az Építtetőt értesíteni, a vonatkozó bejegyzést az e-építési naplóban megtenni.
		9. Az eltakarásra kerülő munkarészekről/szerkezetekről Vállalkozó 8 nappal előbb köteles Építtetőt értesíteni az e-építési naplón keresztül. Építtető távolmaradása a munkavégzést nem akadályozhatja.
		10. Vállalkozó a munkaterületén belül munkavédelmi, tűzvédelmi, baleset- és vagyonvédelmi felelősséggel tartozik. Vállalkozó köteles az általános tűzvédelmi, üzembiztonsági, munkavédelmi és környezetvédelmi előírásokat betartani.
		11. Vállalkozó jelen szerződés aláírásával tudomásul veszi, hogy a munkaterületen a megfelelő munkakörülmények biztosításához szükséges helyszínt – pihenőtér, öltözőhelyiség, egészségügyi helyiség, a kivitelezés során felhasznált anyagok, munkaeszközök, gépek, berendezések tárolását –saját érdekkörében kell megoldania.
		12. A Felek a Vállalkozó kérésére előzetesen egyeztetett időpontban helyszíni bejárást tartanak és rögzítik a megszüntetendő hibákat és hiányosságokat.
		13. A Vállalkozó az építési munkák során keletkezett hulladékot a vonatkozó jogszabályok szerint köteles kezelni és elszállítani. A Vállalkozó az építési – bontási tevékenysége során keletkező hulladékok kezelése tekintetében köteles a 45/2004. (VII. 26.) BM–KvVM rendelet előírásai szerint eljárni, ezen felül a környezetre veszélyes építési törmelék, építési hulladék, környezetre veszélyes építő anyagok deponálása, szállítása, kezelése alkalmával köteles betartani a veszélyes hulladékkal kapcsolatos egyes tevékenységek részletes szabályairól szóló 225/2015. (VIII.7.) Korm. rendeletben foglaltakat.
		14. A hulladék elszállítását bizonylatokkal kell dokumentálni oly módon, hogy az a jogszabályokban rögzített előírásoknak megfeleljen (így különösen: honnan-hova került, ki az, aki elszállította, rendszám, név, mit szállított és a hulladék befogadó hely hulladéklerakó jegye, a hulladék megnevezésével, mennyiségével, KÜJ, KTJ számok megadásával). A veszélyes hulladék bontását, elszállítását, megsemmisítését csak a jogszabályokban meghatározott engedélyekkel rendelkező szakcég végezheti. Ennek dokumentálása az előbb leírtaknak megfelelően történik.
		15. Amennyiben a teljesítés során keletkező hulladék tárolása csak közterület használatával lehetséges, az ezzel járó költségeket és (eljárási, engedélyeztetési) feladatokat a Vállalkozó köteles viselni, illetve ellátni, mely tevékenységért külön díjazás nem illeti meg.
		16. Vállalkozó kötelessége a kivitelezés teljes időtartama alatt a munkaterületen az általános, a szakmai és a helyi munka-, tűzvédelmi-, előírások betartása, betartatása, a munkaterület és a használt terület tisztántartása, rendben tartása, (ideértve a munkaterület és a használt ingatlan, valamint az ezekkel kapcsolatban álló közút tisztántartását is). Vállalkozó tudomásul veszi, hogy ezen kötelezettség elmulasztása vagy hiányos teljesítése alapján kiszabott esetleges büntetések, bírságok kifejezetten a Vállalkozót terhelik, melyek határidőben történő megfizetésére kötelezettséget vállal. Felek megállapodnak abban, hogy amennyiben a Vállalkozó az előbbiek szerint kiszabott büntetést vagy bírságot nem fizeti meg, úgy Építtető jogosult ez(ek) összegét az esedékes számla utalandó összegéből a beszámítás szabályai szerint visszatartani, vagy a teljesítési biztosíték összegéből lehívni vagy követelni.
		17. Vállalkozó teljesítése során köteles betartani minden a jelen szerződésben nem, azonban az ajánlatkérési, valamint a Tervdokumentációban szerepeltetett a teljesítés módjára, a Vállalkozó kötelezettségeire vonatkozó előírást is.
		18. A Vállalkozó minden beépítésre kerülő anyagról a beépítésük előtt köteles minőségi bizonyítványt és/vagy alkalmassági vizsgálati jegyzőkönyvet átadni Építtető részére.
		19. Az elvállalt munkákhoz szükséges valamennyi anyagot – a műszaki dokumentációban meghatározott fajta, választék és minőség szerint – köteles a Vállalkozó beépíteni.
		20. A Vállalkozó köteles a szerződés teljesítésekor az épület energetikai tanúsítványának elkészítésére.
	2. **Alvállalkozó igénybe vétele**

7.2.1 Építtető a jelen Szerződésben foglaltak szerint hozzájárul az ajánlatban megjelölt alvállalkozó(k) igénybevételéhez. Vállalkozó az általa igénybe vett alvállalkozók tevékenységéért, közreműködéséért úgy felel, mintha maga járt volna el. Vállalkozó fokozott felelősséget vállal arra, hogy az általa igénybe vett alvállalkozóval (alvállalkozókkal) munkájuk, hozzájárulásuk arányában elszámol. Az Építtetőt fizetési kötelezettség – a jelen szerződésben meghatározottak szerint – kizárólag a Vállalkozó irányába terheli. Vállalkozó és az alvállalkozók teljesítésük időtartama alatt a tevékenységet e-építési naplóban rögzítik az Étvr. -ben foglaltak szerint.

Vállalkozó a jelen szerződés megkötésére irányuló közbeszerzési eljárást megindító felhívás …. pontjában rögzített alkalmassági követelménynek az alábbiakban megjelölt alvállalkozóval/alvállalkozókkal felelt meg. Az alábbiakban megjelölt alvállalkozó(k) a szerződés teljesítésében köteles(ek) közreműködni.

Alvállalkozó megnevezése: ……………………….

Cím, elérhetőségek: …………………………

Építtető a szerződés teljesítése során ellenőrzi, hogy a teljesítésbe történő bevonás mértéke a Kbt. 65.§ (7) bekezdése szerint az eljárásban bemutatott kötelezettségvállalásnak megfelelően történt, illetve az a Kbt. 65.§ (9) bekezdésében foglaltaknak megfelel.

Építtető és Vállalkozó, mint fővállalkozó kivitelező ezúton nyilatkoznak, hogy a fent megjelölt alvállalkozó(k) további alvállalkozói igénybevételéhez hozzájárulnak. Alvállalkozó a további alvállalkozó tevékenységéért, közreműködéséért úgy felel, mintha maga járt volna el.

7.2.2 A Vállalkozó további alvállalkozókat vagy más közreműködőket (együttesen: Alvállalkozók) csak Építtető előzetes írásbeli hozzájárulásával alkalmazhat. A Vállalkozó a bevonni kívánt alvállalkozókról a cégadatokat (cég neve, címe, cégjegyzékszáma, telefon- és fax száma, vezetőjének neve) az Építtetőnek átadja. Az Építtető az Alvállalkozó alkalmazását alapos indokkal megtagadhatja a közlemény kézhezvételét követő 5 (öt) napon belül. Amennyiben Építtető a bevonni kívánt Alvállalkozót nem fogadja el, és az elutasítást megfelelő módon indokolja, Vállalkozónak más Alvállalkozót kell választania.

Vállalkozó köteles az Építtetőnek a teljesítés során minden alvállalkozó bevonását bejelenteni, és a bejelentéssel együtt nyilatkoznia kell arról is, hogy az általa igénybe venni kívánt alvállalkozó nem áll a megelőző közbeszerzési eljárásban előírt kizáró okok hatálya alatt.

7.2.3 Vállalkozó az Étv. 39/A. § (6) bekezdésében foglaltakra tekintettel köteles a teljesítés elismeréséig a 12.2 pontban rögzített kapcsolattartója által kiállított eredeti, a szerződés … számú melléklete szerinti nyilatkozatot tenni az alvállalkozói teljesítményről (ATNy). Az ATNy benyújtása a teljesítésigazolás Építtető részéről történő kiállításának feltétele. Az ATNy-t valamennyi részteljesítést/részszámlát megelőzően be kell nyújtani.

* + 1. Vállalkozó az igénybevett alvállalkozókra vonatkozóan teljeskörű nyilatkozattételre köteles. Amennyiben Vállalkozó nem vett igénybe alvállalkozót, úgy az erről szóló tartalmú nyilatkozatot kell benyújtania.
	1. **Építtető kötelezettségei**

7.3.1 Építtető köteles a munkaterületet jelen szerződés mindkét fél részéről történt aláírását követő 10 naptári napon belüla Vállalkozónak átadni. Az építési munkaterület átadás-átvételét külön jegyzőkönyvben, és az építési- és munkavédelmi naplóban írásban rögzíteni kell. Az eljárás során külön ki kell térni a munkavédelmi és tűzvédelmi szempontokra. Ezen iratokban a Felek képviselői rögzítik az építési munkaterület felszabadításával kapcsolatban teendő további intézkedéseket, és az együttműködés részletes feltételeit. Az e-építési naplót az Étvr. szerint az Építtető helyezi készenlétbe, és az építési munkaterület átadását berögzíti. Az e- (fő)napló megnyitottá válik, miután a Vállalkozó a munkaterület átadását elfogadta.

7.3.2 Építtető ellátja az Étvr. 7. §-ban foglalt feladatokat, valamint az Étvr. 16. § alapján a jelen szerződés 12.1. pontja szerint jelöli ki az építtető helyszíni képviselőjeként eljáró építési műszaki ellenőr(öke)t (a továbbiakban: Építési Műszaki Ellenőr(ök)). Építtető rögzíti, hogy az Építési Műszaki Ellenőr(ök) az Étvr. 16. §-ban meghatározott feladatokat látja(k) el.

7.3.3 Az Építtető a munkaterület átadásakor a Kiviteli Tervdokumentációt 1 példányban papír alapon a Vállalkozó rendelkezésére bocsátja.

* 1. **Átadás – átvétel, birtokbaadás, kárveszély átszállása**
		1. Vállalkozó köteles a tervezett befejezési határidő előtt legalább 15 munkanappal Építtetőt írásban tájékoztatni a kivitelezési munkálatok befejezéséről és a műszaki átadás-átvétel megkezdésének tervezett időpontjáról (a továbbiakban: **Készre Jelentés**). A Készre Jelentés alapján Építtető 7 munkanapon belül kitűzi a műszaki átadás – átvétel megkezdésének napját.
		2. A Felek a műszaki átadás – átvételi eljárás alatt közösen elvégzik azokat a szakmailag szokásos és indokolt próbákat, amelyek a teljesítés megfelelő minőségének megállapításához szükségesek. Nem tagadható meg az átvétel a szolgáltatás olyan jelentéktelen hibái, hiányai miatt, amelyek más hibákkal, hiányokkal összefüggésben, illetve kijavításukkal, pótlásukkal járó munkák folytán sem akadályozzák a Létesítmény rendeltetésszerű és biztonságos használatát.
		3. A műszaki átadás-átvételre az Étvr. szabályait kell alkalmazni. A Felek a Ptk. 6:247.§ (2) bekezdését kizárják.
		4. A Felek a műszaki átadás- átvételi eljárás megállapításait átadás-átvételi jegyzőkönyvben kell rögzítenie. A műszaki átadás-átvételi eljárásról átadás-átvételi jegyzőkönyvet (a továbbiakban: Jegyzőkönyv) kell készíteni, ami dokumentumként feltöltésre kerül.
		5. A jegyzőkönyv legalább a következőket tartalmazza:
1. az eljárás kezdetének és befejezésének időpontját,
2. a műszaki átadás-átvételi eljárásban résztvevők nevét, megnevezését, részvételi minőségét,
3. az átadás-átvételi eljárás legfontosabb eseményeinek rögzítését,
4. az Építtető által érvényesíteni kívánt szavatossági igényeket, és egyéb észrevételeit,
5. a felfedezett mennyiségi és minőségi hibák, hiányok, hiányosságok megnevezését,
6. hibás munkarészekre eső költségvetési összegeket,
7. a jogszabályban előírt nyilatkozatokat,
8. az eljárás eredményességét, vagy eredménytelenségét és ennek okát (átveszi-e az építtető az építményt),
9. az Építtető képviselőjének döntését arról, hogy igényt tart-e a hibák kijavítására, vagy árengedményt kér, illetve
10. az Építtető esetleges kötbérigényét, valamint
11. az átadás-átvételen résztvevők részéről a jegyzőkönyv jóváhagyását.

7.4.6 A Vállalkozónak műszaki átadás-átvételi eljárás során nyilatkozatot kell tennie az általa beépített anyagok, szerkezetek, berendezések, munkarészek megfelelőségére, valamint az elvégzett munkák szakszerűségére.

7.4.7 A Vállalkozó köteles a műszaki átadás-átvételi eljárás lefolytatásával egyidejűleg, legkésőbb a birtokbaadáskor megvalósulási tervet átadni az Építtető részére 2 példány papíralapú, illetőleg 1 példány elektronikus adathordozón rögzített formában. A megvalósulási terv átadása Teljesítési Igazolás Építtető részéről történő aláírásának feltétele.

7.4.8 Szerződő felek rögzítik, hogy a jelen szerződésben foglaltak akkor minősülnek teljesítettnek, amennyiben a Jegyzőkönyvben Építtető képviselője a fentiek szerint azon nyilatkozatát rögzíti, mely szerint a teljesítést elismeri, az átadást sikeresnek minősíti és az Ingatlant/munkálatokat átveszi.

7.4.9 Amennyiben az Építtető a hibák, hiányok, hiányosságok kijavítását kéri, az átadás-átvételi jegyzőkönyvnek tartalmaznia kell a kijavítás határidejét, valamint a kijavításért és az átvételért felelős személy megnevezését.

 A hibák, hiányosságok kijavítását követően Vállalkozó képviselője a teljesítésigazolási naplórészben rögzíti a Szerződésben vállalt és elvégzett tevékenységet tartalmazó teljesítési összesítőt.

7.4.10 Sikertelen átadás-átvétel esetén a jegyzőkönyvben rögzíteni kell a sikertelenség okát, a Felek ezzel kapcsolatos észrevételeit, valamint az átadás-átvételi eljárás új időpontját. A megismételt átadás-átvételi eljárásra az előbbi rendelkezéseket megfelelően alkalmazni kell.

A Vállalkozónak felróható okból sikertelen átadás-átvételi eljárások költségei a Vállalkozót terhelik.

7.4.11 Az Építtető 12.1. pontban megjelölt képviselője a végszámla benyújtásához szükséges a … számú melléklet szerinti Teljesítésigazolást a 7.4.2. pont szerinti sikeres műszaki átadás-átvételi eljárás lezárását követően a … számú melléklet mintája szerinti ATNy benyújtása esetén köteles kiállítani. A teljesítés igazolás kiállítására továbbá az Étvr. tartalmaz előírásokat. Az ATNy hiányában a teljesítés igazolására Építtető nem jogosult. A teljesítésigazolás kiállításának feltétele a szerződés szerinti teljesítés, a sikeres műszaki átadás-átvétel.

A 4.3 pontban foglalt részelszámolásra tekintettel az I., II. és III. fizetési ütem feltétele, hogy Építtető a Teljesítési és Pénzügyi Ütemtervben meghatározott adott részteljesítési ütemhez tartozó munkafázisok szerződésszerűen elkészültek, a feladatok elvégzését Építtető Műszaki Ellenőrei műszakilag felülvizsgálták és az adott ütemhez tartozó munkafázisok elvégzését Építtető kijelölt képviselője Vállalkozó részére leigazolja. A részszámla benyújtásához szükséges … számú melléklet szerinti Teljesítésigazolást kiállításának feltétele, hogy a Vállalkozó az adott ütem/szakaszra vonatkozóan a …. számú melléklet mintája szerinti ATNy-t a részteljesítés igazolása előtt Építtető részére átadja.

 Vállalkozó tudomásul veszi, hogy Építtető képviseletében a teljesítés igazolására kizárólag a 12.1. pontban megjelölt személy(ek) jogosult(ak).

* + 1. A teljesítés igazolására a szerződés … sz. melléklete szerinti Teljesítésigazolás formanyomtatványt az ott meghatározott tartalommal kell kiállítani, és azt a Vállalkozónak és az Építtető képviselőjének is alá kell írnia.
		2. Birtokbaadás: A birtokbaadásról a Felek közös jegyzőkönyvet vesznek fel, amelyben rögzítik a birtokbaadás tényét, idejét, a Vállalkozó által igénybe vett közüzemi szolgáltatásokkal érintett közüzemi mérőórák gyártási számát és állását. A kárveszély a birtokbaadással száll át az Építtetőre.
		3. A műszaki átadás-átvételi eljáráson felmerült és jegyzőkönyvbe vett hibák, hiányosságok kijavítását, a teljesítésigazolás kiadását, továbbá a teljesítésigazolás alapján kiállított számla ellenértékének kézhezvételét követően Vállalkozó köteles az Építtetőnek az építési munkaterületet, továbbá a papíralapú kivitelezői, felelős műszaki vezetői nyilatkozatot az Építtetőnek átadni, továbbá alábbi nyilatkozatokat, dokumentumokat az e-építési naplóba is feltölteni:
1. a beépített anyagokról minőségi bizonylatokat;
2. az építési és bontási hulladék kezelésének részletes szabályairól szóló 45/2004. (VII.26.) BM-KvVM együttes rendelet, valamint a 191/2009. (IX.15.) Korm. rendeletben foglaltak szerinti dokumentumokat (így különösen hulladék nyilvántartó lapok,a különböző típusú hulladékok elszállítását, továbbkezelésre történő átvételét igazoló dokumentumokat-,szállítójegyek, átvevőjegyek-, a hulladék átvevők adatait [KÜJ, KTJ szám, engedélyszám, stb.]) (papír alapon is);
3. Vállalkozó által készített Használati és Karbantartási Utasítást (papír alapon is);
4. minden olyan egyéb hatósági, szakhatósági engedélyt, dokumentumot, nyilatkozatot, örökségvédelmi hatóság által kiállított igazolás, amely az Építtető számára a szabályszerű munkavégzést, rendeltetésszerű és biztonságos használatot igazolja;
5. a jótállási dokumentumokat, Megvalósulási tervdokumentációt 1-1 pld.-ban elektronikusan (CD-n) és papír alapon);
6. a főbb mozgatható építményszerkezetek kezelési útmutatóját, használati utasítást;
7. üzemeltetési, használati és karbantartási utasítást;
8. a nyomáspróba jegyzőkönyveit;
9. a mérési jegyzőkönyveket és az elvégzett működési próbák jegyzőkönyveit;
10. a villamos berendezés első felülvizsgálatának eredményéről készített minősítő iratot;
11. a beépített szerelvények, berendezések, burkolatok, egyéb tartozékok jótállási jegyét;
12. Vállalkozó által – jelen szerződés tárgyát képező épületről - elkészít(tet)ett energetikai tanúsítványt.

A kárveszély az Ingatlan birtokbaadás időpontjáig a Vállalkozót terheli, és csak a birtokbaadás időpontjában száll át az Építtetőre.

* + 1. Az Építtető a sikeres műszaki átadás-átvételi eljárást követően a Műszaki Ellenőr által aláírt átadás-átvételi jegyzőkönyv alapján, azok átvételétől számított 3 (három) munkanapon belül állítja ki a végteljesítési igazolást (a továbbiakban: **Végleges** **Teljesítési Igazolás**), amelyben az adott utolsó ütemhez tartozó vállalkozói díjrészlet jóváhagyott összegét is feltünteti és amelyet az e-építési naplóba feltölt.
		2. Építtető a hibás teljesítés átvételét jogosult megtagadni, ebben az esetben a késedelem jogkövetkezményei alkalmazandóak, feltéve, hogy a szerződés teljesítésére jelen szerződés 5. pontjában rögzített véghatáridő eltelt.
		3. Bármely, nem szerződésszerű teljesítés jogi fenntartás nélküli elfogadása az Építtető részéről nem értelmezhető joglemondásként azon igényéről, amelyek az Építtetőt a szerződésszegés következményeként megilletik.
	1. **Előteljesítés**
		1. Építtető előteljesítést elfogad, azonban Vállalkozó az előteljesítésről írásban, legalább 8 nappal a teljesítés előtt köteles értesíteni Építtetőt.
1. **Jótállás**
	1. Vállalkozó az elvégzett valamennyi munka hibátlan teljesítésére – rendeltetésszerű használat mellett – a sikeres átadás-átvételtől számítva, a szerződésben rögzített teljesítésre ………. hónap[[1]](#footnote-2) teljes körű jótállást vállal.
	2. A Vállalkozó a jótállás időtartama alatt a felelősség alól csak akkor mentesül, ha bizonyítja, hogy a hiba oka a teljesítés után keletkezett, így különösen a rendeltetésellenes használat, rongálás, a karbantartás elmulasztásának következménye, vagy a nem megfelelő karbantartásból ered.
	3. Az Építtető a jótállási jogok tekintetében jogosult ugyanazokat a jogokat érvényesíteni, mint szavatosság esetén. Az Építtetőt a szavatossági jogok törvényi rangsora nem köti, így jogosult kijavítást, illetve műszakilag indokolt esetben kicserélést kérni, valamint többek között, póthatáridő tűzése esetén, annak eredménytelen elteltét követően, az Építtető jogosult – választása szerint – a munkát a Vállalkozó költségére elvégeztetni, vagy – az érdekmúlás további bizonyítása nélkül – elállni a szerződéstől a meghiúsulásra kikötött jogkövetkezmények mellett. A Vállalkozó költségére végzett munkálatok továbbszámlázott ellenértékét Vállalkozó 8 napon belül köteles Építtető részére megfizetni.
	4. Amennyiben a jótállási időn belüli meghibásodás a postai tevékenység szünetelését eredményezi, úgy a Vállalkozó köteles a hibát haladéktalanul, de legkésőbb az Építtető által írásban (elektronikus úton) történt hibabejelentést követő 4 órán belül a hibaelhárítást megkezdeni. Egyéb hiba esetén az Építtető értesíti a Vállalkozót és a felek lehetőség szerint haladéktalanul, illetve de legkésőbb 7 naptári napon belül ezzel kapcsolatban egyeztetést tartanak a hiba kijavításáról és annak határidejéről. Amennyiben a Vállalkozó határidőben nem kezdi meg a hiba kijavítását vagy nem javítja ki a hibát a rendelkezésre álló határidőre, úgy az Építtető jogosult harmadik személlyel kijavíttatni a hibát, amelynek továbbszámlázott ellenértékét a Vállalkozó köteles az Építtető 8 napon belül megfizetni. A harmadik személy általi javítás nem érinti a Vállalkozó jótállási/szavatossági kötelezettségét, azaz a Vállalkozó erre nem hivatkozhat a jótállási/szavatossági kötelezettsége mentesüléseként.

Ettől érvényesen csak az Építtető ilyen irányú írásbeli rendelkezése esetén lehet eltérni.

* 1. A jótállási kötelezettség teljesítésével kapcsolatos költségek – a jótállási kötelezettség teljesítésének módjától függetlenül – a Vállalkozót terhelik.
	2. A Vállalkozó kifejezetten tudomásul veszi, hogy az Ingatlan üzemszerű működésének kimaradásából eredő, jótállási körbe tartozó meghibásodásra visszavezethető, azzal ok-okozati összefüggésben álló károkért – ideértve különösen, de nem kizárólagosan az Építtetővel szemben harmadik személyek által érvényesített kártérítési vagy kötbérigényt, illetőleg az Építtető elmaradt hasznát és költségeit – teljes kártérítési felelősséggel tartozik azzal, hogy Építtető jogosult ezen kárigényét a Jótállási Bankgarancia terhére is érvényesíteni.
	3. Egyebekben az Építtető jogosult a Ptk. 6:127 § (2) bekezdése szerint biztosított jogával élni, így nem köteles azokat a tulajdonságokat vizsgálni, amelyekre a jótállás kiterjed.
	4. A Vállalkozó köteles saját költségén az Építtetőnek a Végleges Teljesítési Igazolás kiállításához a tartalékkeret nélküli nettó Vállalkozói díj 5%-ának megfelelő összegű Építtető FHB Kereskedelmi Banknál vezetett 18203332-06037748-40010013 számú számlájára történő átutalásával jótállási biztosítékot nyújtani, amelynek a jótállási időt követő 30. naptári napig kell Építtető rendelkezésére állnia. Az átutalás igazolása jelen szerződés … számú mellékletét képezi. Építtető a rendelkezésre nyújtási kötelezettség lejártát követően a biztosíték összegét - vagy ha annak terhére lehívás történt, akkor az abból még megmaradt összeget - 15 napon belül Vállalkozó részére visszautalja és az átutalási bizonylat másolatát Vállalkozó részére eljuttatja.

*vagy*

Vállalkozó köteles saját költségén az Építtetőnek a Végleges Teljesítési Igazolás kiállításához a tartalékkeret nélküli nettó Vállalkozói díj 5%-ának megfelelő összegű, pénzügyi intézmény vagy biztosító által vállalt garancia vagy készfizető kezesség biztosításával vagy biztosítási szerződés alapján kiállított – készfizető kezességvállalást tartalmazó - kötelezvény formájában jótállási biztosítékot nyújtani, amely a jótállási időt követő 30. naptári napig érvényes. Az eredeti garanciavállaló nyilatkozatról/ készfizető kezességvállalásról/biztosítási szerződés alapján kiállított kötelezvényről/átutalásról készített másolat jelen szerződés …. számú mellékletét képezi. A nyilatkozat/kötelezvény eredeti példányát Építtető őrzi.

8.9 A nyilatkozatnak/kötelezvénynek az alábbi előírásoknak meg kell felelnie:

1. az Építtető, mint kedvezményezett nevére és javára szól;
2. az Építtető által megnevezett 3. személyre (a Magyar Államra, az Ingatlan bármely későbbi tulajdonosára, illetve az Építtetőt finanszírozó hitelintézetére vagy támogató szervezetre) engedményezhető;
3. feltétel nélküli (azaz a bank az Építtető első írásbeli felszólítására, a Vállalkozó esetleges kifogásolását figyelmen kívül hagyva, azonnal kifizeti az Építtetőnek a megjelölt összeget a jogviszony vizsgálata nélkül, a bank saját kötelezettsége alapján);
4. visszavonhatatlan;
5. az írásbeli felszólítástól számított 5 (öt) banki nap alatt igénybe vehető.
6. **Szerződésszegés következményei**

9.1 A Vállalkozó hibásan teljesít, ha az általa épített illetve szerelt, jelen Szerződés keretében elvégzett Műemléki Felújítás keretében az átadott Ingatlan épület, épületrész, berendezés vagy felszerelés a teljesítés időpontjában nem felel meg a jelen Szerződésben vagy a jogszabályban - különösen a jelen Szerződés 1.3. pontjában - megállapított minőségi követelményeknek.

9.2 Az Építtető a hiba felfedezése után haladéktalanul, de legkésőbb 8 (nyolc) napon belül, írásban köteles kifogását a Vállalkozóval közölni és a hiba jellegére is tekintettel ésszerű, az adott körülmények alapján reálisan teljesíthető, a szakmai szokásoknak megfelelő határidő tűzésével felszólítani a hiba kijavítására illetve a munka részben vagy egészben történő újbóli elvégzésére.

9.3 Amennyiben a Vállalkozó a kijavítást illetve a munka részben vagy egészben történő újbóli elvégzését nem vállalja, vagy 11.2 pont szerint meghatározott megfelelő határidőben nem végzi el, az Építtető választása szerint

1. a hibát a Vállalkozó költségére mással kijavíttathatja, illetve a munkát részben vagy egészben mással újból elvégeztetheti;
2. az adott munkarésznek a Költségvetésben meghatározott ellenértékével a Vállalkozói Díjat csökkentheti;
3. a 11.12 pontban foglalt esetekben azonnali hatályú felmondással élhet.
	1. **Kötbér**
		1. Abban az esetben, ha Vállalkozó olyan okból, amelyért felelős a jelen szerződésben meghatározott kivitelezési feladatait az 5.1 pontjában rögzített teljesítési véghatáridőre nem teljesíti vagy a szerződésben előírt más kötelezettségét – így különösen a 7.4. pontban meghatározott dokumentumok átadási (feltöltési) kötelezettséget is – az ott meghatározott határidőre nem teljesíti, illetve a Teljesítési és Pénzügyi Ütemtervben foglalt határidőkhöz képest 15 napot meghaladó késedelembe esik (kötelezetti késedelem), a késedelembe esés időpontjától késedelmi kötbér fizetésére köteles.

A kötbér mértéke naptári naponként ………………………………………[[2]](#footnote-3)

A kötbérszámítás szempontjából minden megkezdett nap teljes napnak számít.

A kötbér maximuma a teljes nettó vállalkozói díj 20 %-a azaz húsz százaléka. Az Építtető a késedelmi kötbér mellett követelheti a teljesítést és érvényesítheti a kötbért meghaladó kárát.

* + 1. Amennyiben a Vállalkozó neki felróhatóan a jótállási kötelezettségeinek a jelen szerződés 8.4. pontjában rögzített határidőben nem tesz eleget (kötelezetti késedelem), az Építtető kötbérigényt (késedelmi kötbér) jogosult érvényesíteni vele szemben. A késedelmi kötbér alapjára és mértékére a 9.2.1. pont irányadó.
		2. Építtető hibás teljesítést nem fogad el. Amennyiben az Építtető a hibás teljesítés elfogadását megtagadja, Vállalkozó mindaddig késedelemben van, ameddig a szolgáltatást hiba – és hiánymentesen nem adja át. Ebben az esetben a 9.2.1. pontban meghatározott kötbérfizetési feltételek megfelelően alkalmazandóak, ideértve a kötbér mértékét is.
		3. Abban az esetben, ha a teljesítés az Építtető jogszerű elállása, a 9.4.1 és 9.4.2 pont szerint az Építtető jogszerű azonnali hatályú felmondása, elállása illetve a Vállalkozó felróható magatartása miatt meghiúsul, a Vállalkozó kötbér fizetésére kötelezett. A meghiúsulási kötbér mértéke a 2.1. pont szerinti teljes nettó vállalkozói díj 20%-a.
		4. A késedelmi és a meghiúsulási kötbér együttesen nem érvényesíthető.
		5. Építtető jogosult a kötbér összegét az esedékes számla utalandó összegébe a beszámítás szabályai szerint beszámítani, vagy a teljesítési biztosíték összegéből lehívni, illetve egyéb módon követelni. A késedelmi kötbér megfizetése, a kötbérigény érvényesítése nem mentesíti Vállalkozót a teljesítés alól.
	1. **Kártérítés**
		1. A jelen szerződésben kikötött kötbér az Építtetőnek akkor is jár, ha kára nem merült fel. Az Építtető Vállalkozóval szemben érvényesítheti a kötbért meghaladó kárát és szerződésszegésből eredő egyéb jogait is. Ezen tételek közé tartozik az Építtető részére a jelen szerződés keretében felmerült vissza nem igényelhető ÁFA értéke is.
		2. Az Építtető a Vállalkozóval szemben érvényesítheti a kötbért meghaladó közvetlen és következményi kárának térítése iránti igényét is.

Szerződő felek rögzítik, hogy a jelen szerződés megkötésének időpontjában előre látható, az Építtető vagyonában keletkezett, a Vállalkozó esetleges szerződésszegése következményeként beállott egyéb kár illetve elmaradt vagyoni előny megtérítésére vonatkozó eseménynek minősítik különösen az alábbi esetet:

- beépítésre került nyílászárók rossz/ elégtelen záródásából, beépítésük hiányosságából/hibájából eredő beázások okozta károk.

- Építtető vagyontárgyaiban Vállalkozó szerződésszegésével összefüggésben okozott kár;

- Vállalkozó szerződésszegése esetén Építtetőnek harmadik személytől történő építési tevékenység beszerzés miatt felmerült többletköltsége.

- A szerződés Vállalkozó érdekkörében felmerült okból történő megszűnése/megszüntetése miatt az Építtető részére a jelen szerződés keretében felmerült, Építtető részéről Vállalkozó részére már megfizetett minden vállalkozási díj, ideértve a vissza nem igényelhető ÁFA összegét is.

* 1. **Azonnali hatályú felmondás**
		1. Építtető jogosult a szerződést azonnali hatállyal felmondania Vállalkozó súlyos szerződésszegése esetén, így különösen az alábbi esetekben:
1. késedelmi kötbér eléri a maximumot;
2. Vállalkozó 30 (harminc) napot meghaladó késedelembe esik az 5.1 pont szerinti és a Teljesítési és Pénzügyi Ütemterv bármelyik határidő teljesítésével;
3. Vállalkozó a teljesítést jogos ok nélkül megtagadja (ideértve különösen amennyiben a kivitelezést a Vállalkozó az érdemi munkálatok tekintetében legalább 30 (harminc) napig nem folytatja, azt felfüggeszti);
4. Vállalkozó vagy az általa biztosított szakember/alvállalkozó a jelen szerződés 1.8. pontjában foglaltak alapján az építőipari kivitelezési tevékenység végzésére jogosulatlanná válik, így különösen amennyiben a kivitelezői névjegyzékből/tevékenység végzésére jogosító más nyilvántartásból törlésre kerül.
5. ha a rendeltetésszerű használatot illetve a továbbépítést akadályozó vagy lényegesen korlátozó hiba kijavítására illetve hiányosság pótlására adott megfelelő póthatáridő eredménytelenül eltelt;
6. ha a kivitelezési munkákat tartósan nem a szerződéses minőségben végzi és írásbeli felszólítás ellenére a szerződésszegés okainak orvoslását nem kezdi meg;
7. alaptalanul levonul az építkezésről és a teljesítésre történő írásbeli felszólítás eredménytelen volt;
8. nem tesz eleget a Teljesítési Biztosíték jelen Szerződés hatálya alatti fenntartására vonatkozó kötelezettségének;
9. csődeljárást kezdeményez maga ellen, felszámolási eljárást rendelnek el vele szemben (függetlenül attól, hogy a felszámolást elrendelő határozat jogerőre emelkedett-e), végelszámolási eljárás hatálya alá kerül vagy egyébként fizetésképtelenné válik, végelszámolást kezdeményez a tevékenységének megszüntetése érdekében, végrehajtási eljárás indul vele szemben, vagy bármely hasonló hatással járó esemény vagy eljárás következik be és ez az általa végzett munkákat nehezíti, vagy ellehetetleníti,
10. a jelen Szerződést az Építtető előzetes írásbeli hozzájárulása nélkül harmadik személyre átruházza, a Vállalkozói Díj követelését az Építtető előzetes írásbeli hozzájárulása nélkül harmadik személyre engedményezi vagy a teljes szerződéses feladatára alvállalkozót bíz meg,
11. Vállalkozó illetve valamely igénybe venni kívánt alvállalkozója a jelen Szerződés aláírását követően beállt körülmény folytán már nem minősül átlátható szervezetnek.
	* 1. A szerződés Építtető által történő azonnali hatályú felmondása esetén Vállalkozó köteles a meghiúsulási kötbér megfizetésére.
		2. Vállalkozó jogosult a szerződés azonnali hatállyal történő felmondására, ha az Építtető fizetési kötelezettségének ismételt írásbeli felszólítás ellenére sem tesz eleget, a felszólítást követő 8 napon belül.
		3. Az azonnali hatályú felmondásnak írásban kell történnie. A szerződés megszűnésének napja a felmondásról szóló értesítés kézbesítésének napja. Ha a postai úton történő kézbesítés meghiúsul, értelemszerűen a 12.5. pont rendelkezéseit kell alkalmazni.
12. **Felelősségbiztosítás**
	1. A Vállalkozó kijelenti, hogy jelen Szerződés aláírásakor, a jelen Szerződés tárgyát képező építési munkára, mint biztosított építési munkára vonatkozó, az Építtetőre, a Vállalkozóra és a jelen Szerződés teljesítése során közreműködő valamennyi alvállalkozóra is kiterjedő, legalább a tartalékkeret nettó összegével együtt számított nettó Vállalkozói Díjnak megfelelő összegű, felelősségbiztosítást is tartalmazó C.A.R. – „Contractor’s All Risks” építési-szerelési biztosítással rendelkezik (legalább 30 millió forint káreseményenkénti limittel) és vállalja, hogy a biztosítási szerződést, a jelen Szerződés rendelkezései szerint a munkakezdéstől a kivitelezés befejezésének meghatározott véghatáridejéig fenntartja. Vállalkozó köteles a biztosítás érvényességét minden időpontban igazolni (díjfizetés). A biztosítási kötvény/szerződés másolata jelen szerződés … számú melléklete.

10.2 A biztosítási kötvény másolata a jelen Szerződés … számú mellékletét képezi. A biztosítási szerződés másodpéldányát a Vállalkozó átadta az Építtető részére.

10.3 Az építési munkaterület átvételétől az Ingatlan birtokbaadásáig az építési munkaterülettel kapcsolatos felelősség a Vállalkozót terheli. A Vállalkozó felelős minden olyan kárért és személyi sérülésért, amely az építési munkaterületen keletkezik, onnan ered vagy amely kár, illetve személyi sérülés a bekövetkezés helyétől függetlenül a Vállalkozó tevékenységével kapcsolatban van. Amennyiben Vállalkozó tevékenységével kapcsolatosan harmadik félnek kártérítési igénye keletkezik, úgy ezen kártérítési igénnyel szemben az Építtetőt a Vállalkozó köteles teljes mértékben mentesíteni.

10.4 Ha a beruházással kapcsolatos bármely olyan esemény következik be, amely kárt, vagy sérülést eredményez, a Vállalkozó haladéktalanul köteles értesíteni az Építtetőt, valamint megtenni a szükséges lépéseket és intézkedéseket a biztosító szolgáltatásának érvényesítésére. Minden ilyen esetre érvényes a Vállalkozó kárenyhítési kötelezettsége. A káreseménnyel kapcsolatos biztosítási ügyintézést a Vállalkozó végzi.

10.5 A Vállalkozó vállalja, hogy a biztosítási szerződésben meghatározott valamennyi követelménynek való megfelelést a jelen Szerződés teljes tartama alatt biztosítja, és nem folytat olyan magatartást illetve nem követ el olyan mulasztást, amely a biztosítás érvénytelenségéhez, megszűnéséhez vagy a biztosítási fedezet csökkenéséhez vezethet, illetve az Alvállalkozóit az ilyen magatartás tanúsításától szerződéseiben eltiltja. A Vállalkozó vállalja különösen, hogy az építési munkaterület 24 órás őrzését biztosítja olyan vagyonvédelmi céggel, amely felelősségbiztosítással rendelkezik. A Vállalkozó e pontban foglalt kötelezettségei – akár saját maga általi, akár alvállalkozói általi – megszegéséért teljes felelősséggel tartozik.

10.6 Vállalkozó kijelenti, hogy rendelkezik a munkavállalói javára személyre szóló balesetbiztosítással, mely olyan baleset– és rokkantságbiztosítás, amely bármely dolgozójának bármely, az Ingatlan kivitelezésével összefüggésben bekövetkező balesetből eredő követelését - beleértve a TB viszontkövetelését is – fedezi. Erre tekintettel az ilyen balesetből eredő igényekkel kapcsolatban a Vállalkozó az Építtető felé semmilyen követelést nem támaszthat, és köteles az Építtetőt mentesíteni az ilyen igények alól.

1. **Teljesítési biztosíték**

Vállalkozóa szerződés megkötésével egyidejűleg Építtető FHB Kereskedelmi Banknál vezetett 18203332-06037748-40010013 számú számlájára történő átutalással a tartalékkeret nélküli nettó Vállalkozói díj 5%-ának megfelelő összegű teljesítési biztosítékot nyújtott, amelynek az 5.1. pont szerinti teljesítési határidőt követő 60. naptári napig kell Építtető rendelkezésére állnia. A teljesítési biztosíték a Végleges Teljesítési Igazolás kiállítását követően felszabadítható. Az átutalás igazolása jelen szerződés … számú mellékletét képezi. Építtető a rendelkezésre nyújtási kötelezettség lejártát követően a biztosíték összegét - vagy ha annak terhére lehívás történt, akkor az abból még megmaradt összeget - 15 napon belül Vállalkozó részére visszautalja és az átutalási bizonylat másolatát Vállalkozó részére eljuttatja.

*vagy*

Vállalkozó a szerződés megkötésével egyidejűleg a tartalékkeret nélküli nettó Vállalkozói díj 5%-ának megfelelő összegű, pénzügyi intézmény vagy biztosító által vállalt garancia vagy készfizető kezesség biztosításával vagy biztosítási szerződés alapján kiállított – készfizető kezességvállalást tartalmazó - kötelezvény formájában feltétel nélküli és visszavonhatatlan teljesítési biztosítékot nyújtott, amely az 5.1. pont szerinti teljesítési határidőt követő 60. naptári napig érvényes. A teljesítési biztosíték a Végleges Teljesítési Igazolás kiállítását követően felszabadítható. Az eredeti garanciavállaló nyilatkozatról/ készfizető kezességvállalásról/biztosítási szerződés alapján kiállított kötelezvényről/átutalásról készített másolat jelen szerződés … számú mellékletét képezi, azzal, hogy annak eredeti példányát Vállalkozó az Építtetőnek legkésőbb a szerződés aláírásakor átadja. A nyilatkozat/kötelezvény eredeti példányát Építtető őrzi.

* 1. A teljesítési biztosítékul szolgáló összeg jelent fedezetet arra az esetre, ha Vállalkozó késedelmesen, hibásan teljesít, vagy egyáltalán nem teljesít. Építtető hibás teljesítést nem fogad el, az ebből eredő késedelemért a Vállalkozót terheli a felelősség. Késedelem vagy meghiúsulás esetén Építtető a kötbér összegét jogosult a teljesítési biztosíték összegéből lehívni.

A teljesítési biztosítékul szolgáló összeg biztosítékot nyújt a Vállalkozó jelen szerződésben foglalt kötelezettségeinek megszegéséből eredő építtetői igényekre. A teljesítési biztosíték lehívásához az Építtető d) pont szerinti írásbeli felszólításának (igényének) az alábbiakat kell és egyben elegendő tartalmaznia:

* + az Építtető kijelenti, hogy a Vállalkozó nem teljesítette a szerződés szerinti kötelezettségeit,
	+ ebből az Építtetőnek követelése keletkezett,
	+ feltünteti az igényelt összeget,
	+ feltünteti a bankszámla számot és a számlavezető bank nevét, amelytől az Építtető kéri az igényelt összeg átutalását.
	1. Ha a Vállalkozó a jelen szerződés alapján fennálló fizetési kötelezettségét jelen pontban szabályozottak szerint az Építtető a biztosíték(ok) felhasználásával részben vagy egészben rendezi, erről a Vállalkozót haladéktalanul értesíti.
	2. A biztosítékon felül Építtető azon kötbér igényét, amelyre a teljesítési biztosíték nem nyújt fedezetet, illetve egyéb kártérítési igényét is érvényesítheti Vállalkozóval szemben.
	3. A Vállalkozó a 11.1. pont szerinti teljesítési biztosítékot az érvényességi ideje alatt (a teljesítési biztosíték esetében a végteljesítés csúszása esetén is) köteles folyamatosan fenntartani, ellenkező esetben az Építtető jogosult elállni a szerződéstől vagy azt azonnali hatállyal felmondhatja.
1. **Képviselet, együttműködés, értesítés**
	1. Építtető képviselője, teljesítésigazolás kiadására jogosult építési műszaki ellenőre:

Név: …………………………….

Névjegyzéki szám: ……………………………

NÜJ szám ……………………………

Címe: ……………………………

Tel: ……………………………..

Fax: …………………………

E-mail: …………………………….

* 1. Vállalkozó építési naplóba bejegyzésre jogosult képviselője, valamint felelős műszaki vezetője:

Név:

Névjegyzéki szám:

NÜJ szám:

Cím:

Tel:

Fax:

Email:

építési naplóba bejegyzésre jogosult képviselője:

Név:

Névjegyzéki szám:

NÜJ szám:

Cím:

Tel:

Fax:

Email:

* 1. Felek megállapodnak abban, hogy a megvalósítás során a közöttük felmerült értelmezési, műszaki jellegű stb. viták nem késleltethetik a létesítmény befejezését, nem adhatnak alapot a befejezési határidő módosítására. Ezeket a felek menet közben, illetve az átadás – átvételt követően megegyezéssel, vagy jogi úton rendezik. Felek megállapodnak abban, hogy a 12.1 és 12.2 pontban rögzített kapcsolattartók módosulásáról Felek a másik Félhez intézett – a cégjegyzésre jogosultak aláírásával ellátott – egyoldalú nyilatkozattal értesíthetik egymást, ezen módosulás nem igényel külön szerződésmódosítást.
	2. Igény szerint Felek heti gyakorisággal helyszíni koordinációt tartanak.
	3. Egyéb kikötés hiányában minden értesítést és üzenetet írásban postán (tértivevényes ajánlott levél formájában) e-mailben vagy telefax útján kell továbbítani a másik fél részére, kivéve, ha a szerződés kifejezetten eltérően rendelkezik. Az értesítések abban az időpontban tekinthetők átadottnak, amikor azokat a tértivevény tanúsága szerint a szerződésben megjelölt címre kézbesítették, illetve faxon, vagy e-mail útján történő továbbítás esetén akkor, amikor a hibátlan továbbításról a faxgép által kiadott igazolást, illetőleg az elektronikus levél sikeres kézbesítéséről a visszaigazolást a küldő fél megkapja. A szerződésben megjelölt címre postai úton továbbított tértivevényes küldemény az elküldéstől, postára adástól számított 5. napon akkor is kézbesítettnek minősül, ha az „nem kereste”, vagy „nem vette át” jelzéssel érkezik vissza a feladóhoz.
	4. A szerződés megszüntetésével, jogérvényesítéssel kapcsolatos értesítés kizárólag tértivevényes ajánlott levél formájában, vagy faxon történhet.
1. **Vis Maior**

Vállalkozó érdekkörén kívül bekövetkezett, elháríthatatlan külső ok (természeti katasztrófa, háború, blokád, export- illetve importtilalom) esetén Vállalkozó kártérítési, illetve kötbérfizetési kötelezettsége nem áll be. Vállalkozó az ilyen jellegű eseményről haladéktalanul köteles Építtetőt írásban értesíteni.

Amennyiben az elháríthatatlan külső ok miatt a szerződés teljesítése egy hónapot meghaladó késedelmet szenved, Építtető jogosult a szerződéstől elállni. Ebben az esetben a felek a felmerült kárukat maguk viselik.

1. **Záró rendelkezések**
	1. Vállalkozó kijelenti és tudomásul veszi, hogy a jelen szerződésben foglaltak szerint őt megillető követelés engedményezése és az őt terhelő kötelezettségek (mint tartozások) átvállalása, valamint a jövőbeni Építtető felé fennálló követelésének a zálogba adása továbbá a faktorálás kizárólag Építtető előzetes írásbeli beleegyezése birtokában történhet.
	2. Jelen szerződésben foglaltak módosítása csak írásban, közös megegyezéssel, szerződéskötési jogosultsággal rendelkező képviselőinek aláírásával történhet, a Kbt. 141.§ rendelkezéseinek figyelembe vételével.
	3. Amennyiben a szerződés bármely rendelkezése eltérő törvényi szabályozás folytán érvénytelenné válna, úgy e tény a szerződés többi rendelkezésének érvényességét nem érinti.
	4. Jelen szerződést referenciaként csak az Építtető előzetes, írásbeli hozzájárulásával lehet felhasználni.
	5. Felek kijelentik, hogy nem válik a szerződés tartalmává minden szokás, amelynek alkalmazásában a felek korábbi üzleti kapcsolatukban megegyeztek, és minden gyakorlat, amelyet egymás között kialakítottak, továbbá minden olyan szokás és gyakorlat, melyet az adott üzletágban a hasonló jellegű szerződés alanyai által széles körben ismernek és rendszeresen alkalmaznak.
	6. Felek kijelentik, hogy jelen szerződés a közöttük lévő megállapodás valamennyi feltételét tartalmazza, így az írásbeli szerződésbe nem foglalt korábbi megállapodások hatályukat vesztik.
	7. Felek kijelentik, hogy minden esetben – még akkor is, ha az akadályt a másik félnek a közlés nélkül is ismernie kellett – kötelesek egymást értesíteni, ha a szerződésben vállalt valamely kötelezettség teljesítése előre láthatóan akadályba ütközik.
	8. A Felek kifejezik szándékukat arra vonatkozóan, hogy a szerződés teljesítése során felmerült vitáikat mindenekelőtt békés úton rendezik. Amennyiben a vitás kérdések rendezésére tett tárgyalásaik nem vezetnek eredményre, jogorvoslati kérelmük elbírálására a rendes bírósági fórumot választják. A Felek esetleges jogvitájuk esetén mediátori közreműködést nem vesznek igénybe.
	9. Az Építtető előírja, hogy a Vállalkozó

a) nem fizethet, illetve számolhat el a szerződés teljesítésével összefüggésben olyan költségeket, amelyek a Kbt. 62.§ (1) bekezdés k) pont ka)-kb) alpontja szerinti feltételeknek nem megfelelő társaság tekintetében merülnek fel, és amelyek a Vállalkozó adóköteles jövedelmének csökkentésére alkalmasak;

b) a szerződés teljesítésének teljes időtartama alatt tulajdonosi szerkezetét az Építtető számára megismerhetővé teszi és a Kbt. 143.§ (3) bekezdése szerinti ügyletekről az Építtetőt haladéktalanul értesíti.

* 1. Az Építtető jogosult és egyben köteles a szerződést felmondani - ha szükséges olyan határidővel, amely lehetővé teszi, hogy a szerződéssel érintett feladata ellátásáról gondoskodni tudjon -, ha
1. a Vállalkozóban közvetetten vagy közvetlenül 25%-ot meghaladó tulajdoni részesedést szerez valamely olyan jogi személy vagy személyes joga szerint jogképes szervezet, amely tekintetében fennáll a Kbt. 62.§ (1) bekezdés k) pont kb) alpontjában meghatározott feltétel;
2. a Vállalkozó közvetetten vagy közvetlenül 25%-ot meghaladó tulajdoni részesedést szerez valamely olyan jogi személyben vagy személyes joga szerint jogképes szervezetben, amely tekintetében fennáll a 62. § (1) bekezdés k) pont kb) alpontjában meghatározott feltétel.

Az Építtető köteles a szerződést felmondani, vagy - a Ptk.-ban foglaltak szerint - attól elállni, ha a szerződés megkötését követően jut tudomására, hogy a Vállalkozó tekintetében a közbeszerzési eljárás során kizáró ok állt fenn, és ezért ki kellett volna zárni a közbeszerzési eljárásból.

14.11 Vállalkozó nyilatkozik, hogy az államháztartásról szóló 2011. évi CXCV. törvény 41. § (6) és 50. § (c) bekezdésében foglaltakra figyelemmel Vállalkozó és valamennyi igénybe venni kívánt alvállalkozója a nemzeti vagyonról szóló 2011. évi CXCVI. törvény 3. § (1) bekezdés 1. b) pontja szerint átlátható szervezetnek minősül. Vállalkozó nyilatkozik továbbá, hogy amennyiben a jelen Szerződés …. sz. mellékleteként csatolt „Átláthatósági Nyilatkozat” megnevezésű dokumentumban közölt adatok tekintetében bármilyen változás áll be, akkor a módosult adatokkal kiállított átláthatósági nyilatkozatot a változás bekövetkeztétől számított 8 napon belül Építtető részére megküldi. Amennyiben Vállalkozó illetve valamely igénybe venni kívánt alvállalkozója a jelen Szerződés aláírását követően beállt körülmény folytán már nem minősül átlátható szervezetnek, köteles azt Építtető részére haladéktalanul bejelenteni. Ebben az esetben Építtető kártalanítás nélküli, azonnal hatályú felmondásra jogosult, vagy ha a Szerződés teljesítésére még nem került sor, a Szerződéstől elállhat.

14.12. A szerződésben nem szabályozott kérdésekben a szerződés megkötésekor hatályos Ptk. és további magyar jogszabályok vonatkozó rendelkezései az irányadóak.

Jelen szerződés …. számozott oldalból és …. (……) db mellékletből áll, 3 (három) db eredeti példányban készült, melyből 2 (kettő) példányt Építtető, 1 (egy) példányt pedig Vállalkozó kap.

Mellékletek:

1. számú melléklet Teljesítési és Pénzügyi ütemterv

2. számú melléklet: Teljesítésigazolás formanyomtatvány

3. számú melléklet: Árazott tételes költségvetés

4. számú melléklet: Felelősségbiztosítási kötvény/szerződés másolata

5. számú melléklet: Teljesítési biztosíték rendelkezésre bocsátásának igazolása

6. számú melléklet: Vállalkozói nyilatkozat alvállalkozói teljesítményről (ATNy) - nyilatkozat minta

7. számú melléklet: Műszaki dokumentáció

8. számú melléklet: Átláthatósági Nyilatkozat

Budapest, ……………………………….

|  |  |
| --- | --- |
| …………………………………………….. | ..................…………………............... |

 **Magyar Posta Ingatlankezelő Kft.**

**Építtető Vállalkozó**

1. számú melléklet

**Teljesítési és Pénzügyi ütemterv minta**

|  |  |  |  |  |  |
| --- | --- | --- | --- | --- | --- |
| Ütem sorszáma | Kivitelezési szakasz megnevezéseSzámlázási ütem | Kivitelezési szakasz műszaki tartalma: | Kivitelezési szakasz kezdési időpontja: | Kivitelezési szakasz befejezési időpontja: | Számla összege (nettó Ft) |
|  | Előleg |  | munkaterület átadását követő 15 napon belül | 2018. …….-ig | nettó Vállalkozói Díj 5%-a |
| I. | RészteljesítésRészszámla | -……………(az ajánlati dokumentáció részét képező Kiviteli Tervdokumentáció alapján)  | munkaterület átadása | 2018. …….-ig | **………………,- Ft[[3]](#footnote-4)**  |
| II. | RészteljesítésRészszámla | -…………(az ajánlati dokumentáció részét képező Kiviteli Tervdokumentáció alapján)  | a II. szakasz lezárásának napja | 2018. …….-ig | **………………,- Ft[[4]](#footnote-5)**  |
| III.  | RészteljesítésRészszámla | -…………(az ajánlati dokumentáció részét képező Kiviteli Tervdokumentáció alapján)  | a III. szakasz lezárásának napja | 2018. …….-ig | **………………,- Ft[[5]](#footnote-6)**  |
| IV. | VégteljesítésVégszámla | a szerződésben meghatározott munkák közül az II-III-IV. szakaszban el nem végzett munkák  | a IV. szakasz lezárásának napja | 2018. 11. 30-ig | **………………,- Ft**  |
|  |  |  |  | **Összesen:** | **………………. Ft** |

2. sz. melléklet

# Teljesítésigazolás

építtetői nyilatkozat

beruházási teljesítés igazolására

Szerződés tárgya: …………………………………………………………………………..

száma: …………………………………...

Beszerzési eljárás típusa:

 □ Közbeszerzési eljárás □ Nem közbeszerzési eljárás

ÁFA tv. 142.§.szerinti nyilatkozat:

 □ Építés-engedély köteles[[6]](#footnote-7) □ Nem építés-engedély köteles

Beszerzési megrendelés SAP száma: □□□□□□□□□

Beruházás megnevezése: ………………………………………………………………………….…

Projektstruktúra (PST) elem SAP azonosítója: □□□□□–□–□□□□□–□

Teljesítést igazoló szervezet neve: …………………………………………………………………..

Alulírott ……..…………………………….… kijelentem, hogy ………………… ………………………………………… vállalkozó a fent hivatkozott szerződés alapján a(z) ….. sz. rész(vég)teljesítési határidőhöz rendelt alábbi feladatokat a mellékletek szerint elvégezte.

*Egyéb közlemények* (a megfelelő sor bekarikázásával, ill. kitöltésével):

**Határidő:** szerződés szerint

 előteljesítés ….. nappal

 késedelmes teljesítés …... nappal

**Mennyiség:** szerződés szerint

 szerződéstől eltér (±)

**Minőség:** szerződés szerinti

 szerződéstől eltérő, árcsökkentést megalapozó kifogás: ……….

 …………………………………………………………………………

**A teljesítés időpontja:…………………………..**

**Megrendelő által igazolt beruházási teljesítmény:…………………………………………..Ft**

**Vállalkozó fentiek alapján** ……………………….... Ft (nettó) + ………………………… Ft (áfa) = ………………………… Ft (bruttó), azaz ………………………………………………… Ft

**számla benyújtására jogosult a szerződés feltételei szerint.**

Mellékletek: szállítólevél (sz.: …………………)

 eszköz leltár

 felmérési napló

A kiállítás kelte:……………………………………………

……………………………………… ………………………………………..

 Vállalkozó műszaki ellenőr

………………………………………

Projektvezető[[7]](#footnote-8)

3. számú melléklet

**Árazott tételes költségvetés**

4. számú melléklet

**Felelősségbiztosítás**

5. számú melléklet

**Teljesítési biztosíték**

6. számú melléklet

**Vállalkozói nyilatkozat alvállalkozói teljesítményről (ATNy) (minta)**

*(*Vállalkozó *tölti ki)*

Szerződés száma: ………………………….. …………………….. számú számla melléklete[[8]](#footnote-9)

Megrendelés száma: ………………………..

Teljesítési szakasz azonosítása: …………………………

Alulírott ……………<*aláíró neve*>…………… mint a ……….<*Vállalkozó cég neve*>……. cégjegyzésre jogosult képviselője, **büntetőjogi felelősségem tudatában nyilatkozom**, hogy a Magyar Posta Zrt.-vel (MPZrt.) a fent hivatkozott számon nyilvántartott szerződés teljesítésében

* **nem** működött közre alvállalkozó,
* **alvállalkozói közreműködés történt**, amelyre tekintettel az egyes közreműködőket az alábbi díjazások illetik a szerződésben foglalt feltételek szerint:

|  |  |  |
| --- | --- | --- |
| **Kivitelezési/****Teljesítési szakasz azonosítása** | **Fővállalkozó / alvállalkozó**adatai | **a szerződés szerinti teljesítés ellenértéke** |
| Nettó érték(ÁFA nélküli) [HUF] | Bruttó érték **\***(ÁFA-val növelt) [HUF] |
|  | Vállalkozó megnevezése |  |  |
|  | 1. Alvállalkozó megnevezése[[9]](#footnote-10) -- cégjegyzékszáma, adószáma:-- székhelye:-- levelezési címe:- fax száma, e-mail címe: **\*\*** |  |  |
|  | 2. Alvállalkozó megnevezése …….. |  |  |
|  | 3. Alvállalkozó megnevezése …… |  |  |
|  |  |  |  |
| A számlázási szakasz összesen értéke |  |  |

*A fenti táblázat az alvállalkozók számára tekintettel alakítható/bővíthető*

*\* Amennyiben a szerződés tárgya az általános forgalmi adóról szóló 2007. évi CXXVII. törvény - (Áfa tv.) – 142.§-ra tekintettel fordított adó hatálya alá tartozik, úgy a számla kiállításra Vállalkozó a szerződésben foglaltak szerint jogosult.*

*\*\* A Székhelytől eltérő levelezési cím megadása is kötelező, amennyiben az alvállalkozó a számlázással kapcsolatos hivatalos levelezéseit más címen folytatja.*

Kijelentem, hogy a szerződés teljesítésében részt vevő alvállalkozómmal esetlegesen felmerült vitámat vele közvetlenül rendezem, a Magyar Posta Ingatlankezelő Kft. felé pedig további követeléssel nem élek.

|  |  |
| --- | --- |
| ……………….., 20…… ……….. ……….. | ………………………………. |
|  | Vállalkozó cégszerű aláírása |

7. számú melléklet

**Műszaki dokumentáció**

8. számú melléklet

Átláthatósági Nyilatkozat

1. legalább 24 hónap + 2. sz. értékelési szempontnál a Vállalkozó ajánlatában szereplő megajánlás [↑](#footnote-ref-2)
2. A Vállalkozó ajánlata szerint (3. sz. értékelési szempont), legalább 0,5% [↑](#footnote-ref-3)
3. Legfeljebb a teljes nettó vállalkozói díj 20%-a lehet. [↑](#footnote-ref-4)
4. Legfeljebb a teljes nettó vállalkozói díj 20%-a lehet. [↑](#footnote-ref-5)
5. Legfeljebb a teljes nettó vállalkozói díj 25%-a lehet. [↑](#footnote-ref-6)
6. Az ÁFA tv. 142.§.(1) bekezdés b. pontja alapján építés-engedély köteles beruházás esetében,- amelyre fordított adózás szabályai vonatkoznak – a megrendelőnek előzetesen írásban nyilatkoznia kell. Ezt a Megrendelői nyilatkozathoz csatolni szükséges. [↑](#footnote-ref-7)
7. 30 millió Ft-ot meghaladó teljesítés esetén! [↑](#footnote-ref-8)
8. Jelen nyilatkozat egyrészt a teljesítésigazolás kiállításának feltétele, továbbá a Vállalkozó benyújtandó számlájának kötelező melléklete! [↑](#footnote-ref-9)
9. [↑](#footnote-ref-10)